GREEK SUPREME COURT DECISION

Decision ID: 3/2024
Decision Number: 3
Decision Year: 2024
Department: που εδρεύει στην Αθήνα (Εθνικής Αντιστάσεως 8 - Τράχωνες Αλίμου (Ο.Α.Ε.Δ.))
Court Section: Unknown

Judges: Unknown

COURT COMPOSITION AND PROCEEDINGS
Unknown

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Ο ν. 3068/2022 ορίζει στο άρθρο 1 εδ. α' και β' ότι "Το Δημόσιο, οι οργανισμοί τοπικής αυτοδιοίκησης και τα λοιπά νομικά πρόσωπα δημοσίου δικαίου έχουν υποχρέωση να συμμορφώνονται χωρίς καθυστέρηση προς τις δικαστικές αποφάσεις και να προβαίνουν σε όλες τις ενέργειες που επιβάλλονται για την εκπλήρωση της υποχρέωσης αυτής και για την εκτέλεση των αποφάσεων. Δικαστικές αποφάσεις κατά την έννοια του προηγούμενου εδαφίου είναι όλες οι αποφάσεις των διοικητικών, πολιτικών, ποινικών και ειδικών δικαστηρίων που παράγουν υποχρέωση συμμόρφωσης ή είναι εκτελεστές κατά τις οικείες δικονομικές διατάξεις και τους όρους που κάθε απόφαση τάσσει". Περαιτέρω, με τις διατάξεις των άρθρων 3 του ν. 3068/2002 και 3 του π.δ. 61/2004 προβλέπεται διαδικασία προσκλήσεως του Δημοσίου, των ΟΤΑ και των λοιπών Ν.Π.Δ.Δ. σε συμμόρφωση με δικαστική απόφαση και κύρωσης για τη μη συμμόρφωση. Στην προκειμένη περίπτωση, από τα έγγραφα του φακέλου προκύπτει ότι: Οι αιτούντες με την από 20.8.2021 αίτησή τους ζητούν να συμμορφωθεί το καθ' ου ΝΠΔΔ με την επωνυμία "Οργανισμός Απασχολήσεως Εργατικού Δυναμικού" (Ο.Α.Ε.Δ.) με την υπ' αριθμ. 381/2020 αμετάκλητη απόφαση του Μονομελούς Πρωτοδικείου Ιωαννίνων, η οποία υποχρεώνει το ήδη καθ' ου να απασχολεί έκαστο των ήδη αιτούντων, σύμφωνα με την αναφερόμενη στο σκεπτικό της απόφασης σύμβαση εξαρτημένης εργασίας αορίστου χρόνου, στις ΕΠΑ.Σ. Μαθητείας του, στην πόλη των Ιωαννίνων, καταβάλλοντας τις νόμιμες αποδοχές του. Το καθ' ου ΝΠΔΔ με ενέργειές του πέτυχε την έκδοση της υπ' αριθμ. 10214/2023 απόφασης του Υπουργού Εργασίας και Κοινωνικών Υποθέσεων, που δημοσιεύτηκε στην Εφημερίδα της Κυβερνήσεως, τεύχος Β' 742/15.2.2023, με την οποία συστάθηκαν στη δημόσια Υπηρεσία Απασχόλησης (Δ.ΥΠ.Α.) πέντε προσωποπαγείς θέσεις προσωπικού Ιδιωτικού Δικαίου Αορίστου Χρόνου, στο πλαίσιο της εφαρμογής του άρθρου 104 του ν. 4764/2020 (Α' 256) σε συμμόρφωση με την ανωτέρω υπ' αριθμ. 381/2020 αμετάκλητη απόφαση του Μονομελούς Πρωτοδικείου Ιωαννίνων. Ο πληρεξούσιος δικηγόρος των αιτούντων Γεώργιος Τσαούσης, με την από 26.4.2023 επιστολή του προς το Συμβούλιο τούτο δηλώνει ότι με τη δημοσίευση του υπ' αριθμ. 742/15.2.2023 ΦΕΚ το καθ' ου έχει συμμορφωθεί πλήρως με την υπ' αριθμ. 381/2020 αμετάκλητη απόφαση του Μονομελούς Πρωτοδικείου Ιωαννίνων, καθόσον δημιουργήθηκαν για τους ήδη αιτούντες οι προσωποπαγείς θέσεις στη Δ.ΥΠ.Α. και συγκεκριμένα στην ΕΠΑ.Σ. Ιωαννίνων, κλήθηκαν από το νόμιμο εκπρόσωπο της Δ.ΥΠ.Α για να αναλάβουν άμεσα υπηρεσία και οι τέσσερις (4) αυτών έχουν ήδη αναλάβει υπηρεσία, ενώ ο 6ος (Δ. Φ.) ακόμη δεν έχει αναλάβει υπηρεσία λόγω προσωπικού του ζητήματος. Επομένως, προκύπτει η πλήρης συμμόρφωση του καθ' ου η αίτηση με την ανωτέρω απόφαση και πρέπει να απορριφθεί η κρινόμενη αίτηση, ως ουσιαστικά αβάσιμη.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΙΠΤΕΙ την από 20.8.2021 (με αρ. κατ. 8/10.9.2021) αίτηση των: 1) Δ. Φ. του Π., κατοίκου ..., 2) Α. Σ. του Σ., κατοίκου ..., 3) Γ. Ν. του Ι., κατοίκου ..., 4) Σ. Β. του Φ., κατοίκου ... και 5) Κ. Ρ. του Ι., κατοίκου .... Κρίθηκε και αποφασίστηκε στην Αθήνα στις 23 Οκτωβρίου 2023 και εκδόθηκε στην Αθήνα στις 4 Ιανουαρίου 2024. Η ΠΡΟΕΔΡΟΣ Ο ΓΡΑΜΜΑΤΕΑΣ << Επιστροφή Πρωτότυπο κείμενοΑξιολογήστε αυτήν τη μετάφρασηΤα σχόλιά σας θα χρησιμοποιηθούν για τη βελτίωση της Μετάφρασης Google

LEGAL REFERENCES
Articles Referenced: άρθρο 1 εδ. α', άρθρων 3 του ν. 3068/2002, άρθρου 104 του ν. 4764/2020, άρθρο 1, άρθρων 3, άρθρου 104
Article Codes: nan
Law References: ν.3068/2002|ν.4764/2020
Total Articles Cited: 3

DATES MENTIONED: 20-8-2021|9-9-2020|11-8-2021|20-5-2021|9-3-2022|31-5-2023|15-2-2023|26-4-2023|10-9-2021|23-10-2023|04-01-2024

SOURCE: https://areiospagos.gr/nomologia/apofaseis_DISPLAY.asp?cd=A0Y5658DJEXEIGWCFVJSYPWM5ASZ4L&apof=3_2024&info=Νόμου 3068 -  Ανευ πινακίου